text: "नई दिल्ली: बॉलीवुड एक्टर नवाजुद्दीन सिद्दीकी को 'इंटरनेशनल इंडियन फिल्म एकेडमी' (IIFA) पुरस्कार समारोह में 'मॉम' के लिए सर्वश्रेष्ठ सहायक अभिनेता का पुरस्कार मिला. नवाजुद्दीन सिद्दीकी ने अपना पुरस्कार फिल्म में उनकी सह-कलाकार रहीं दिवंगत दिग्गज अभिनेत्री श्रीदेवी को समर्पित किया. श्रीदेवी को इस फिल्म में शानदार अभिनय के लिए मरणोपरांत सर्वश्रेष्ठ अभिनेत्री का पुरस्कार दिया गया है. नवाजुद्दीन ने ट्वीट किया, ""मुझे बॉलीवुड की पहली सुपरस्टार श्रीदेवी के साथ काम करने का एक मात्र मौका मिला था और मैं अपना पुरस्कार उन्हें समर्पित करता हूं."""